CELEX: 62018TN0617
Language: da
Date: 2018-10-12 00:00:00
Title: Sag T-617/18: Sag anlagt den 12. oktober 2018 — ZH mod ECHA

3.12.2018   
            
            
               DA
            
            
               Den Europæiske Unions Tidende
            
            
               C 436/63
            
         
      Sag anlagt den 12. oktober 2018 — ZH mod ECHA
      (Sag T-617/18)
      (2018/C 436/87)
      Processprog:engelsk
      
         Parter
      
      
         Sagsøger: ZH (ved advokaterne L. Levi og N. Flandin)
      
         Sagsøgt: Det Europæiske Kemikalieagentur (ECHA)
      
         Sagsøgerens påstande
      
      
                  —
               
               
                  Annullation af sagsøgerens bedømmelsesrapport for 2016.
               
            
                  —
               
               
                  Om fornødent også annullation af ECHA’s afgørelse af 2. juli 2018, meddelt sagsøgeren den 3. juli 2018, hvorved sagsøgerens klage over bedømmelsesrapporten for 2016 afvises.
               
            
                  —
               
               
                  Sagsøgte tilpligtes at betale erstatning for det af sagsøgeren lidte ikke-økonomiske tab.
               
            
                  —
               
               
                  Det Europæiske Kemikalieagentur tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremført fire anbringender.
      
                  1.
               
               
                  Første anbringende om tilsidesættelse af artikel 2.2 i ECHA’s afgørelse af 18. juni 2015 om fastsættelse af de almindelige bestemmelser for implementering af artikel 15, stk. 2, i ansættelsesvilkårene for de øvrige ansatte i Den Europæiske Union og om implementering af artikel 44, stk. 1, i vedtægten for tjenestemænd i Den Europæiske Union.
               
            
                  2.
               
               
                  Andet anbringende om tilsidesættelse af de processuelle rammer for udarbejdelse af bedømmelsesrapporter som fastsat i ECHA’s afgørelse og navnlig i artikel 7, samt tilsidesættelse af tjenestemandsvedtægtens artikel 43, som finder analog anvendelse på midlertidigt ansatte i henhold til ansættelsesvilkårenes artikel 15.
               
            
                  3.
               
               
                  Tredje anbringende om, at bedømmeren anlagde åbenbart urigtige skøn med hensyn til den negative kritik af sagsøgeren.
               
            
                  4.
               
               
                  Fjerde anbringende om tilsidesættelse af begrundelsespligten.